Kuba Gudings jaunākais
Kuba Marks Gudings jaunākais (angļu: Cuba Mark Gooding Jr.; dzimis 1968. gada 2. janvārī) ir amerikāņu aktieris. Kļuvis pazīstams pēc lomas filmā Boyz n the Hood (1991), pēc kā piedalījies filmās "Daži labi vīri" (1992), The Tuskegee Airmen (1995), "Epidēmija" (1995) un "Džerijs Magvairs" (1996), par ko saņēmis Amerikas Kinoakadēmijas balvu kategorijā "Labākais aktieris otrā plāna lomā". Piedalījies arī filmās "Cik labi vien var būt" (1997), "Kad sapņi piepildās" (What Dreams May Come, 1998), "Goda vīri" (Men of Honor, 2000), "Pērlhārbora" (2001), "Žurku skrējiens" (2001), The Fighting Temptations (2003), "Amerikāņu gangsteris" (2007), "Sulainis" (The Butler, 2013) un "Selma" (2014).